सजिनी शिंदे का वायरल वीडियो

सजिनी शिंदे का वायरल वीडियो 2023 की भारतीय हिंदी भाषा की रहस्यमय फिल्म है जो मिखिल मुसले द्वारा निर्देशित और दिनेश विजान के मैडॉक फिल्म्स के साथ निर्मित है। इसमें निम्रत कौर, राधिका मदन, भाग्यश्री और सुबोध भावे मुख्य भूमिका में हैं। 27 अक्टूबर 2023 को यह फ़िल्म रिलीज़ हुई।

सारांश
यह फिल्म सजिनी शिंदे नामक एक महिला की कहानी पर आधारित है जो पुणे के एक प्रतिष्ठित स्कूल में भौतिक विज्ञान की शिक्षिका है। फिल्म की शुरुआत सिंगापुर में एक पार्टी के दृश्य से होती है जहां सजिनी, श्रद्धा और अन्य लोग सजिनी का जन्मदिन मना रहे हैं। नाइट क्लब में पार्टी करने की इच्छा नहीं थी लेकिन अपने मंगेतर सिद्धांत कदम के कहने पर उसने अपने झिझक को दूर कर पार्टी ने शामिल हो गई। पार्टी में ड्रिंक्स पीने के बाद सजिनी नशे ने लगी और उसका वीडियो बना लिया गया जिसे श्रद्धा ने गलती से स्कूल की वेबसाइट पर ऑनलाइन पोस्ट कर दिया। जब सजिनी का वीडियो वायरल हो गया तब उस समय वह भयावह स्थिति में फंस गई। उसके शहर, स्कूल और गृहनगर अहमदनगर से उसे प्रतिकूल प्रतिक्रियाएं प्राप्त हो रही थी। जब वह भारत लौटी तो नाराज अभिभावकों और समिति के सदस्यों के दबाव से प्रिंसिपल कल्याणई ने उसे स्कूल से निकाल दिया। उसने प्रिंसिपल से अनुरोध किया कि उसे न निकाला जाय लेकिन वह सहमत नहीं हुईं। कहानी आगे बढ़ती है जिसमें सजिनी अपने परिवार और प्रेमी को आत्महत्या के लिए जिम्मेदार ठहराते हुए सोशल मीडिया पर एक सुसाइड नोट लिखकर गायब हो जाती है।
सन्दर्भ

बाहरी कड़ियाँ


श्रेणी:2023 की फ़िल्में